**Pravila nagradne igre**

„Nestle proizvode kupi i vrijedne nagrade pokupi“

# Organizator

Na osnovu zakona o igrama na sreću (Službene novine Federacije BiH broj: 48/15 i 60/15) Toolbox d.o.o. sa sjedištem u Sarajevu, Hakije Kulenovića bb, JIB 4201859700004 kojeg zastupa Dragan Janjetović (dalje u tekstu: Organizator) je organizator nagradne igre pod nazivom: *„Nestle proizvode kupi i vrijedne nagrade pokupi“* u ime klijenta Nestlé Adriatic BH d.o.o. Sarajevo, Valtera Perića 1A, 71000 Sarajevo, Bosna i Hercegovina, PDV broj 201133590005 (dalje: Klijent). Nagradna igra se priređuje sa ciljem promocije Nestlé robnih marki, a ograničena je na trgovački lanac Bingo d.o.o.(dalje: Partner).

# Trajanje

Nagradna igra započinje 12.07.2022. godine i traje do 31.08.2022. godine (uključivo), a odnosi se na sve prodavnice trgovačkog lanca Bingo d.o.o. na području Federacije Bosne i Hercegovine.

**3. Proizvodi koji učestvuju u nagradnoj igri**

U nagradnoj igri učestvuju svi proizvodi i sva promotivna pakiranja proizvoda iz asortimana Nestlé tržišnih marki: Nescafé, Lion, Kit Kat, Smarties, After Eight, Nestle Dessert, Thomy, Maggi, C, Nesquik , Nestle Žitne pahuljice (Nesquik,Chocapic,Cini Minis,Cookie Crisp,Cheerios,Fitness,Corn Flakes ,Lion), Purina, NAN ( učestvuje samo NAN OPTIPRO 3 i Yogolino mliječni deserti. Proizvodi koji su isključeni iz ove nagradne igre su NAN OPTIPRO 1, NAN OPTIPRO 2, NAN HA i Pre NAN.

**4. Pravo na učešće**

Pravo na sudjelovanje u nagradnoj igri imaju sva fizička lica preko 18 godina starosti koje imaju prebivalište na teritoriji Federacije Bosne i Hercegovine (u daljem tekstu Učesnici).Pravo na učešće nemaju osobe koje su uključene u organizaciju nagradne igre, a posebno osobe zaposlene kod Organizatora ili Klijenta ili Partnera, kao i članovi njihove uže porodice. Za sudjelovanje maloljetnika saglasnost mora dati roditelj ili osoba koja je u skladu sa zakonom ovlaštena o njoj se starati i zastupati je. Maloljetnik može biti dobitnik nagrade i primiti osvojenu nagradu prema zakonom propisanim uslovima, odnosno ukoliko je skrbnik maloljetnika prihvatio nagradu, time je izrazio svoju saglasnost s Pravilima, te nagradu u ime maloljetnika i preuzima.

1. **Učestvovanje**

Za učestvovanje u ovoj nagradnoj igri je potrebno kupiti jedan ili više proizvoda navedenih Nestlé tržišnih marki u ukupnoj vrijednosti od minimalno 10,00 KM u prodajnim objektima Bingo d.o.o. na teritoriji Federacije Bosne i Hercegovine sa evidentiranom kupovinom na jednom (istom) računu i poslati SMS poruku (koja sadrži lične podatke i broj računa), čime se ostvaruje mogućnost učestvovanja. Cijena SMS poruke iznosi 0,10 KM + PDV. Svaka osoba može učestvovati sa više računa. Svaki pojedini račun može biti iskorišten odnosno prijavljen za ovu nagradnu igru samo jednom. U slučaju da račun s istim brojem bude ponovno poslan od strane iste ili druge osobe (s istog ili drugog broja mobilnog telefona) takva prijava putem SMS-a biti će nevažeća te se neće uzeti u obzir za izvlačenje nagrade.

Broj računa koji zadovoljava naprijed navedeno, potrebno je poslati putem SMS poruke u idućem formatu i sa ovim podacima: **Broj fiskalnog računa**(razmak)**ime i prezime**(razmak)**grad** npr. **12456 IME I PREZIME GRAD** na **broj 091 112 412** Korisnik dobija povratnu poruku sa informacijom da li je njegova prijava prihvaćena ili ne, odnosno da li je poruka poslana u ispravnom formatu. Učesnik je dužan čuvati originalni račun do izvlačenja te isti prezentovati ukoliko osvoji nagradu.

Podaci o računu prijavljenom u nagradnu igru, odnosno prijave zaprimljene na temelju računa bit će odbijeni ako postoji osnovana sumnja u njihovu valjanost ili ako ne ispunjavaju uslove za sudjelovanje kako je navedeno ovim pravilima.

Učesnici mogu dobiti sve potrebne informacije putem korisničke podrške na broj 066 020 020 (isključivo Viber text format) i/ili putem emaila korisnicka.podrska@smsvision.ba

## Nagradni fond

Ukupna nabavna vrijednost nagradnog fonda je 28 213,50KM. Nagradni fond čini ukupno 23 nagrada i to:

- tri (3) nagrade – Potrošačka Visa kartica Intesa Sanpaolo Banke u vrijednosti 5000,00 KM sa PDV-om što čini ukupno 15 000,00KM;

- tri (3) nagrade – Biciklo CROSS GRX 7 + kaciga TERY pojedinačne vrijednosti sa PDV-om 977,00KM što čini ukupno 2 931,00KM;

- četiri (4) nagrade – XIAOMI MI SKUTER 3 + kaciga TERY pojedinačne vrijednosti sa PDV-om 988,00KM što čini ukupno 3 952,00KM;

- tri (3) nagrade – Mobilni telefon Samsung Galaxy A52 pojedinačne vrijednosti sa PDV-om 698,00KM što čini ukupno 2 094,00KM;

- tri (3) nagrade – Laptop HP 17 pojedinačne vrijednosti sa PDV-om 994,50KM što čini ukupno 2 983,50KM;

- sedam (7) nagrada – Nescafe Dolce Gusto Infinissima aparat pojedinačne vrijednosti sa PDV-om 179,00KM što čini ukupno 1 253,00KM;

Broj nagrada je ograničen i ni u kojem slučaju neće biti dodijeljeno više nagrada nego što je predviđeno ovim Pravilima. Nagrade se ne mogu zamijeniti za novac, druge proizvode ili usluge. Sve nagrade uključuju porez na dodanu vrijednost koji plaća Organizator. Fotografije svih nagrada na svim promotivnim materijalima su simbolične i služe samo za informativne svrhe.

**7. Izvlačenje nagrada**

Izvlačenje nagrada održat će se u Bingo City Center Sarajevo 03.09.2022. u 12:00 časova, putem specijalnog aplikativnog softvera namijenjenog isključivo za izvlačenja u nagradnim igrama. Izvlačenje nagrada će nadgledati i provesti Komisija sačinjena od 3 člana (predsjednik i 2 člana) koju imenuje organizator posebnom odlukom.

Komisija će pored dobitnika dodatno izvući i 23 „rezervna” dobitnika, za svaku od nagrada po jednog „rezervnog” dobitnika koji će ostvariti pravo na nagradu, ali samo ukoliko izvučeni dobitnik iz razloga navedenih u ovim pravilima bude naknadno diskvalificiran jer ne ispunjava pravila ove nagradne igre.

Dobitnici će biti izvučeni sljedećim redoslijedom:

1. Tri (3) dobitnika nagrade Potrošačka Visa kartica Intesa Sanpaolo Banke u vrijednosti 5000,00 KM sa PDV-om
2. Tri (3) dobitnika nagrade Biciklo CROSS GRX 7 + kaciga TERY pojedinačne vrijednosti sa PDV-om 977,00KM
3. Četiri (4) dobitnika nagrade XIAOMI MI SKUTER 3 + kaciga TERY pojedinačne vrijednosti sa PDV-om 988,00KM
4. Tri (3) dobitnika nagrade Mobilni telefon Samsung Galaxy A52 pojedinačne vrijednosti sa PDV-om 698,00KM
5. Tri (3) dobitnika nagrade Laptop HP 17 pojedinačne vrijednosti sa PDV-om 994,50KM
6. Sedam (7) dobitnika nagrade Nescafe Dolce Gusto Infinissima aparat pojedinačne vrijednosti sa PDV-om 179,00KM
7. 23 rezervna dobitnika

Izvlačenje dobitnika će se izvršiti putem aplikacije kroz kompjuterski softver slučajnim odabirom gdje će biti objedinjeni svi učesnici koji su učestvovali valjanim prijavama u periodu trajanja nagradne igre putem SMS poruka. Komisija je dužna da vodi zapisnik o izvlačenju koji sadrži kratak tok izvlačenja, imena dobitnika, nazive dobitaka i rezervnih dobitnika, broj računa prijavljenog u prijavi, nazive nagrada koje su osvojene, uključujući i ostale neophodne podatke. Zapisnik o izvlačenju potpisuju svi članovi komisije.

Organizator će obavijestiti dobitnike o rezultatima izvlačenja putem SMS-a na telefonski broj sa kojega je stigla SMS poruka, u roku od 8 dana od dana izvlačenja. Ukoliko unutar 8 dana osoba koja je izvučena kao dobitnik ne bude mogla biti kontaktirana (nedostupan, ne odgovori na SMS poruku) ili u slučaju da učešće nije validno, rezervni dobitnici će biti kontaktirani po redoslijedu izvlačenja.

Dobitnik je, radi provjere valjanosti prijave, dužan na zahtjev Organizatora odmah poslati sliku računa putem Viber-a na broj korisničke podrške 066 020 020 ili putem emaila korisnicka.podrska@smsvision.ba

Ukoliko jedna osoba bude izvučena dva ili više puta, bit će dobitnik nagrade za koju je prvi put izvučena.

Učesnici mogu učestvovati sa neograničenim brojem računa, odnosno SMS prijava koje zadovoljavaju sve uslove ovih Pravila. Nepotpuna poruka ili prijava na koje postoji osnovana sumnja u valjanost ne može učestvovati u nagradnoj igri, a niti učesnik na osnovu takve prijave može osvojiti nagradu.

**8. Obavještavanje dobitnika i uručenje nagrada**

Svi dobitnici nagrada bit će obaviješteni putem telefona. Dobitnik je dužan postupiti u skladu sa instrukcijama iz SMS poruke ili poziva. Ukoliko ne može biti kontaktiran ili se ne javi u roku 8 dana od SMS obavještenja ili telefonskog poziva, Organizator se oslobađa odgovornosti predaje Nagrade tom dobitniku. Preuzimanjem nagrade od strane učesnika prestaju sve obaveze Organizatora prema njemu. Nagrade se ne mogu prenositi na druge osobe. Sve obaveze Organizatora prema Sudionicima prestaju od trenutka uručenja nagrade.

Dobitnik će preuzeti svoje nagradu u skladu sa dogovorom s Organizatorom, a po predočenju osobnih dokumenata i računa te najkasnije 30 dana od dana obavještenja dobitnika odnosno stupanja u kontakt.

Ukoliko dobitnici u roku od 30 dana ne preuzmu osvojene nagrade Organizator će u dodatnom roku od 8 dana obavijestiti dobitnike o osvojenoj nagradi i ostaviti dobitnicima dodatni rok od 8 dana u kojem mogu preuzeti nagradu.

Dobitnici koji u naknadnom roku od 8 dana ne preuzmu nagradu gube pravo na istu, a Organizator će, ukoliko nagradni fond nakon završetka nagradne igre ne bude podijeljen dobitnicima, isti prodati i sredstva ostvarena prodajom ravnomjerno uplatiti na račune humanitarnih organizacija ( „Crveni križ“, „Caritas“, „Merhamet MDD“ i „Dobrotvor“).

Pravila nagradne igre bit će objavljena na web stranici <https://www.bingobih.ba/>.

Imena potvrđenih dobitnika koji ispunjavaju uslove za preuzimanje osvojene nagrade bit će objavljena 14 dana nakon dana izvlačenja dobitnika na web stranici https://www.bingobih.ba/

Pravila nagradne igre biti će objavljena najmanje sedam dana prije početka nagradne igre u novinama „Dnevni Avaz“. Dobitnik mora da ispunjava sve uslove definisane ovim pravilima.

**9. Porez i odgovornosti**

Sve porezne obveze plaća Organizator nagradne igre, a u skladu sa Zakonom o igrama na sreću Federacije Bosne i Hercegovine.

Učesnik se slaže da Organizator, Partner, Klijent ili koje s njima povezano društvo neće biti odgovorni za funkcionisanje ili upotrebu nagrade. Učesnik prihvata da gore navedeni subjekti nisu, niti će na bilo koji način biti odgovorni za ikakve obaveze, garanciju ili jamstvo koji bi, bilo po zakonu ili po prirodi stvari, mogli nastati u vezi s bilo kojom nagradom, što uključuje, ali se ne ograničava na kvalitet, mehanička svojstva ili prikladnost nagrade.

**10. Osobni podaci**

Sudjelovanjem odnosno prijavom u nagradnu igru Učesnik potvrđuje da je upoznat sa Pravilima i uslovima prikupljanja i obrade njegovih osobnih podataka. Organizator će za potrebe sudjelovanja u nagradnoj igri od Učesnika prikupljati Ime i prezime i mjesto prebivališta. Svi osobni podaci Učesnika koji se prikupe tijekom nagradne igre isključivo se koriste u svrhu provođenja i realizacije nagradne igre. Organizator će od dobitnika prikupiti i dodatne osobne podatke: adresa i broj telefona kako bi osvojenu nagradu mogao isporučiti dobitniku. Osobni podaci učesnika čuvaju se najduže 2 mjeseca od dana završetka nagradne igre poslije čega se trajno brišu. Osobni podaci dobitnika čuvaju se u skladu s važećim propisima , a najduže 5 godina od završetka nagradne igre. Organizator će ime, prezime i grad dobitnika objaviti u medijima po svom izboru. Učesnik je slobodan u svakom trenutku tražiti od Organizatora ili Klijenta da prestane sa obradom njegovih osobnih podataka slanjem maila na **info@ba.nestle.com** i prihvaća da takvo uskraćivanje može rezultirati nemogućnošću sudjelovanja u nagradnoj igri. Osobne podatke Učesnika će obrađivati Organizator, te će iste dijeliti sa Klijentom. Organizator će poduzeti sve potrebne korake u organizacijskom i tehničkom smislu kako bi zaštitio osobne podatke Učesnika u skladu sa važećom regulativom. Klijent može osobne podatke Učesnika prenositi i u okviru Nestle grupe što podrazumijeva i zemlje izvan Evropskog gospodarskog prostora ukoliko je osiguran odgovarajući nivo zaštite osobnih podataka u skladu s važećim propisima.

Učesnik je dužan prilikom davanja podataka dati istinite, tačne i potpune kontakt podatke o sebi. Učesnik je saglasan da ga Organizator kontaktira koristeći njegove kontakt podatke. U slučaju nedostupnosti Učesnika iz bilo kojeg razloga, uključujući netačne podatke ili nemogućnost uspostavljanja kontakta, postupit će se u skladu sa odredbom člana 8 Pravila.

Podnošenjem prijave Učesnik potvrđuje da je obaviješten o prikupljanju i obradi osobnih podataka. Učesnik može dobiti detaljnije informacije o obradi osobnih podataka od strane Klijenta putem Obavijesti o zaštiti podataka objavljenim na službenim stranicama Klijenta.

**11.** **Otkazivanje**

Organizator zadržava pravo da prekine nagradnu igru u slučaju okolnosti za koje Organizator nije odgovoran, odnosno koje nije mogao spriječiti, otkloniti ili izbjeći, u kojem slučaju se oslobađa svih mogućih nastalih obveza prema učesniku. Organizator ne snosi nikakvu odgovornost zbog tehničkih problema ili grešaka u unosu podataka i drugih razloga koji ne ovise od Organizatora. Učesnik koji sudjeluje u nagradnoj igri prihvata prava i obaveze ovih Pravila. Organizator zadržava pravo promjene Pravila uz prethodnu saglasnost Federalnog Ministarstva Finansija, o čemu će svi učesnici biti pravovremeno obaviješteni objavom u dnevnim novinama. Odluke Organizatora donesene prema Pravilima o provođenju nagradne igre konačne su i obavezujuće za sve učesnike. U slučaju spora između Organizatora i Sudionika nadležan je Općinski sud u Sarajevu.

**Organizacija nagradne igre odobrena je od strane Federalnog ministarstva finansija prema Rješenju broj UP-05-12-1-931/22.**

Broj: 15-06/22

Dana 15.06.2022. godine